gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4353, del 09-10-2002 (2002/10771)

DECRET 169/2002, de 8 d'octubre, del Govern Valencià, pel qual concedix la Distinció de la Generalitat Valenciana al Mèrit Cultural al senyor Amando Blanquer Ponsoda.
----------------------------------------------------------------------------------------------------------------------------------------------------------------------

### Dades del document

Número de DOGV
:   4353

Data del DOGV
:   09-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10483


Data del document
:   08-10-2002

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica
    * política cultural

DECRET 169/2002, de 8 d'octubre, del Govern Valencià, pel qual concedix la Distinció de la Generalitat Valenciana al Mèrit Cultural al senyor Amando Blanquer Ponsoda. [2002/10929]
  
El Govern Valencià, mitjançant del Decret 35/1986, de 10 de març, modificat pels decrets 25/1994, de 8 de febrer, i 255/1997, de 8 d'octubre, va crear la Distinció de la Generalitat Valenciana al Mèrit Cultural per a distingir les persones físiques que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.
  
El senyor Amando Blanquer Ponsoda, natural d'Alcoi, ha exercit una inestimable labor en la dignificació d'una cosa tan valenciana com la música que interpreten les bandes de la nostra Comunitat. La seua obra musical és extensa i unànimement reconeguda, i s'aprecia així mateix la seua tècnica excel·lent. Vinculat molt de temps al Conservatori de València, en el qual es va formar, pot afirmar-se que ha estat mestre de la majoria dels qui componen la nova generació de compositors valencians.
  
Per això, a proposta del conseller de Cultura i Educació, i amb la deliberació prèvia del Govern Valencià, en la reunió del dia 8 d'octubre de 2002,
  
DECRETE
  
Article únic
  
Concedir la Distinció de la Generalitat Valenciana al Mèrit Cultural al senyor Amando Blanquer Ponsoda.
  
València, 8 d'octubre de 2002
  
El president de la Generalitat Valenciana,
  
JOSÉ LUIS OLIVAS MARTÍNEZ
  
El conseller de Cultura i Educació,
  
MANUEL TARANCÓN FANDOS
Diari Oficial de la Generalitat Valenciana


Sumari del DOGV 4202, del 04-03-2002 (2002/1580)

Informació pública de l'aprovació de l'escut heràldic municipal de l'Ajuntament de Torre Endoménech.
----------------------------------------------------------------------------------------------------

### Dades del document

Número de DOGV
:   4202

Data del DOGV
:   04-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1580


Organisme emissor
:   Ajuntament de Torre Endoménech

Tipus de document
:   Anunci

Informació pública de l'aprovació de l'escut heràldic municipal de l'Ajuntament de Torre Endoménech. [2002/X1580]
  
Aprovada provisionalment pel ple d'esta corporació, amb data de 6 de juny de 2001, la forma de l'escut heràldic municipal, de conformitat amb el que disposa el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana, queda exposat al públic a les oficines d'aquest ajuntament per tal que en el termini d'un mes, a comptar des de l'endemà de la publicació d'aquest anunci en el Diari Oficial de la Generalitat Valenciana, puga ser examinat i presentar-se les reclamacions i els suggeriments que hom considere oportú de formular-hi.
Diari Oficial de la Generalitat Valenciana


Sumari del DOGV 4298, del 23-07-2002 (2002/7440)

RESOLUCIÓ d'1 de juliol de 2002, de la Universitat Miguel Hernández d'Elx, per la qual es nomena la senyora Ana María Ortega Gea, catedràtica d'escola universitària de l'àrea de coneixement Producció Vegetal adscrita al Departament de Producció Vegetal i Microbiologia, en virtut de concurs oposició.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4298

Data del DOGV
:   23-07-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/7440


Organisme emissor
:   Universitat Miguel Hernández d'Elx

Tipus de document
:   Resolució

RESOLUCIÓ d'1 de juliol de 2002, de la Universitat Miguel Hernández d'Elx, per la qual es nomena la senyora Ana María Ortega Gea, catedràtica d'escola universitària de l'àrea de coneixement Producció Vegetal adscrita al Departament de Producció Vegetal i Microbiologia, en virtut de concurs oposició. [2002/X7440]
  
De conformitat amb la proposta elevada per la Comissió nomenada per a jutjar el concurs per a la provisió d'una plaça de catedràtic d'escola universitària convocada per Resolució de 21 de setembre de 2001 (Boletín Oficial del Estado de 18 d'octubre de 2001), i presentada per l'interessat la documentació a què fa referència el punt nové de la convocatòria, este Rectorat, en ús de les atribucions conferides per l'article 42 de la Llei Orgànica 11/1983, de Reforma Universitària, de 25 d'agost (Boletín Oficial del Estado d'1 de setembre), i la resta de disposicions concordants, ha resolt:
  
Nomenar la senyora Ana María Ortega Gea, amb document nacional d'identitat número 80.421.870, catedràtica d'escola universitària de la Universitat Miguel Hernández d'Elx, de l'àrea de coneixement Producció Vegetal, adscrita al Departament de Producció Vegetal i Microbiologia, en virtut de concurs-oposició.
  
Elx, 1 de juliol de 2002.- El rector-president: Jesús Rodríguez Marín.
Diari Oficial de la Generalitat Valenciana


Sumari del DOGV 4356, del 14-10-2002 (2002/10468)

Informació pública del projecte de Pla General d'Ordenació Urbana de Cervera del Maestre i el seu corresponent estudi d'impacte ambiental.
------------------------------------------------------------------------------------------------------------------------------------------

### Dades del document

Número de DOGV
:   4356

Data del DOGV
:   14-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10822


Organisme emissor
:   Ajuntament de Cervera del Maestre

Tipus de document
:   Anunci

Informació pública del projecte de Pla General d'Ordenació Urbana de Cervera del Maestre i el seu corresponent estudi d'impacte ambiental. [2002/X10986]
  
El Ple de l'Ajuntament, en la sessió del dia 13 de setembre de 2002, acordà sotmetre a informació pública el projecte de Pla General d'Ordenació Urbana de Cervera del Maestre i el seu corresponent estudi d'impacte ambiental, per termini d'un mes, comptat a partir del següent a la inserció d'este anunci en el Diari Oficial de la Generalitat Valenciana, de conformitat amb allò establit en l'article 38.2-A) de la Llei Reguladora de l'Activitat Urbanística.
  
Alhora, s'anuncia que, per aplicació de l'article 57.1.B) de la referida llei, queda suspès l'atorgament de llicències per a aquelles àrees del territori objecte del projecte de planejament le noves determinacions del qual suposen modificació del règim urbanístic vigent.
Diari Oficial de la Generalitat Valenciana


Sumari del DOGV 4321, del 26-08-2002 (2002/8568)

Notificació de la resolució dels expedients sancionadors: 03-240/00 a Albi D. Alejandro, SL; 03-499/99, a Naves y Obras Civiles, SL; 03-593/00 a Alimentación Hnos. Rodmar, SL; 46-1151/99, a Farconte, SA y 12-114/01, a Técnicas Wanson, SL.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4321

Data del DOGV
:   26-08-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/8568


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de la resolució dels expedients sancionadors: 03-240/00 a Albi D. Alejandro, SL; 03-499/99, a Naves y Obras Civiles, SL; 03-593/00 a Alimentación Hnos. Rodmar, SL; 46-1151/99, a Farconte, SA y 12-114/01, a Técnicas Wanson, SL. [2002/8568]
  
Per la present es notifica a les empreses que a continuació es detallen a les quals la Inspecció Provincial de Treball practicà actes d'infracció que donaren lloc a expedient de sanció les resolucions de les quals foren notificades, i resolts els recursos d'alçada, no van poder ser notificades les resolucions per haver desaparegut, traslladat a un altre domicili o altres causes anàlogues, a tenor del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A les empreses detallades se'ls fa saber que en el termini de dos mesos, partir de la publicació del present edicte, podran formular recurs contenciós administratiu davant la jurisdicció corresponent, a tenor de l'article 46 de la Llei de la Jurisdicció Contenciosa Administrativa de 13 de juliol de 1998, i a aquests efectes podran examinar en el termini indicat l'expedient que es troba en esta Direcció Territorial.
Diari Oficial de la Generalitat Valenciana


Sumari del DOGV 4247, del 13-05-2002 (2002/4655)

RESOLUCIÓ de 8 d'abril de 2002 del conseller de Cultura i Educació, per la qual es reconeix el Museu Arqueològic de Llíria (València) com a museu de la Comunitat Valenciana.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4247

Data del DOGV
:   13-05-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4655


Data del document
:   08-04-2002

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * Llíria
    * museu
    * legislació

RESOLUCIÓ de 8 d'abril de 2002 del conseller de Cultura i Educació, per la qual es reconeix el Museu Arqueològic de Llíria (València) com a museu de la Comunitat Valenciana. [2002/4655]
  
Vista la documentació presentada per l'Ajuntament de Llíria sol·licitant el reconeixement del Museu Arqueològic de Llíria (València) com a museu de la Comunitat Valenciana. Tenint en compte que l'esmentat museu reunix tots els requisits establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i en l'Ordre de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana.
  
Vistos els informes favorables de l'Àrea de Museus i Belles Arts i del Servei Jurídic, i a proposta de la subsecretària de Promoció Cultural, de 5 d'abril de 2002, resolc:
  
Primer
  
Reconéixer el Museu Arqueològic de Llíria (València) com a museu de la Comunitat Valenciana, als efectes establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i en l'Ordre de 6 de febrer de 1991 de la Conselleria de Cultura, Educació i Ciència.
  
Segon
  
Publicar la present resolució en el DOGV.
  
Tercer
  
Segons disposa l'article 13 de l'ordre esmentada, la Conselleria de Cultura i Educació podrà anul·lar el present reconeixement del museu si es deixen de complir alguns dels requisits exigits en l'ordre.
  
Quart
  
Esta resolució, que posa fi a la via administrativa, podrà ser recorreguda interposant recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la publicació.
  
València, 8 d'abril de 2002.- El conseller de Cultura i Educació, p.s.r. (art.4.1 Decret 111/2000, DOGV núm. 3798, de 21 de juliol), la subsecretària: Carmen Nácher Pérez.
Diari Oficial de la Generalitat Valenciana


Sumari del DOGV 4330, del 06-09-2002 (2002/9390)

Informació pública de l'extracte de les convocatòries de les proves selectives per a la provisió de diversos llocs.
-------------------------------------------------------------------------------------------------------------------

### Dades del document

Número de DOGV
:   4330

Data del DOGV
:   06-09-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/9390


Data del document
:   22-08-2002

Organisme emissor
:   Ajuntament de Benicàssim

Tipus de document
:   Convocatòria

Descriptors 

:   * Benicàssim
    * concurs administratiu
    * professió de la informàtica
    * personal de serveis
    * professió administrativa
    * administració local

Informació pública de l'extracte de les convocatòries de les proves selectives per a la provisió de diversos llocs. [2002/F9390]
  
En el Butlletí Oficial de la Província de Castelló número 90, de data 27 de juliol de 2002, apareixen publicades les convocatòries i les bases específiques per a proveir els següents llocs:
  
- Un lloc de tècnic de gestió, funcionari de carrera, enquadrat en el grup B, escala d'administració general, subescala de gestió, classe mitjà, pel sistema de concurs oposició, torn de promoció interna.
  
- Quatre llocs d'administratiu, funcionaris de carrera, enquadrats en el grup C, escala d'administració general, subescala d'administratiu, pel sistema de concurs oposició, torn de promoció interna.
  
- Un lloc d'administratiu, funcionari de carrera, enquadrat en el grup C, escala d'administració general, subescala d'administratiu, pel sistema de concurs oposició, torn lliure.
  
- Dos llocs d'auxiliar administratiu, funcionaris de carrera, enquadrats en el grup D, escala d'administració general, subescala auxiliar, pel sistema de concurs oposició, torn de promoció interna.
  
- Tres llocs d'auxiliar administratiu, funcionaris de carrera, enquadrats en el grup D, escala d'administració general, subescala auxiliar, pel sistema de concurs oposició, torn lliure.
  
- Dos llocs de personal de neteja, amb caràcter laboral fix, pel sistema de concurs oposició, torn lliure.
  
- Bases i convocatòria per a dur a terme l'adaptació de la naturalesa jurídica d'un lloc laboral fix de responsable d'Informàtica a la seua naturalesa funcionarial (funcionarització), pel sistema d'oposició.
  
El termini de presentació d'instàncies serà de 20 dies naturals, a comptar del dia següent de la publicació de l'extracte de les convocatòries en el Boletín Oficial del Estado.
  
Cosa que es fa pública en el Diari Oficial de la Generalitat Valenciana, per a coneixement general i dels interessats.
Diari Oficial de la Generalitat Valenciana


Sumari del DOGV 4367, del 29-10-2002 (2002/11594)

Expedient número 21/31/A/2002/075. Adjudicació de la instal·lació d'equips de captació d'energia solar per a l'escalfament de l'aigua i producció d'ACS de la piscina municipal.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4367

Data del DOGV
:   29-10-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/11831


Data del document
:   15-10-2002

Organisme emissor
:   Ajuntament d'Alaquàs

Tipus de document
:   Resolució

Anàlisi jurídica

 Descriptors 

:   * Alaquàs
    * adjudicació de contracte administratiu
    * contracte de subministraments
    * aparell científic

Expedient número 21/31/A/2002/075. Adjudicació de la instal·lació d'equips de captació d'energia solar per a l'escalfament de l'aigua i producció d'ACS de la piscina municipal. [2002/X11589]
  
1. Entitat adjudicadora
  
a) Organisme: Ajuntament d'Alaquàs, Administració Local
  
b) Dependència que tramita l'expedient: Negociat de Contractació
  
c) Número d'expedient: 21/31/A/2002/075
  
2. Objecte del contracte
  
a) Tipus de contracte: obres
  
b) Descripció de l'objecte: instal·lació d'equips de captació d'energia solar per a l'escalfament de l'aigua i producció d'ACS de la piscina municipal.
  
c) Diari oficial i data de publicació de l'anunci de licitació: DOGV nº 4267 de 10 de juny de 2002
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: 137.999,90 euros (IVA inclòs)
  
5. Adjudicació
  
a) Data: 4 de juliol de 2002
  
b) Contractista: Montajes Eléctricos Esber, SL.
  
c) Import d'adjudicació: 129.393,19 euros (IVA inclòs).
Diari Oficial de la Generalitat Valenciana


Sumari del DOGV 4383, del 21-11-2002 (2002/12801)

CORRECCIÓ d'errades de la Resolució de 16 d'octubre de 2002, del conseller de Medi Ambient, per la qual es resol el règim de primes per a l'eliminació de restes agrícoles i vegetació no desitjable sense l'ús del foc, en cultius agrícoles llenyosos de secà situats en una franja de 500 metres al voltant dels terrenys forestals dels municipis d'Alcoi i Ibi, en l'exercici 2002, publicada en el DOGV núm. 4368, de 30 d'octubre de 2002.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4383

Data del DOGV
:   21-11-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/12176


Organisme emissor
:   Conselleria de Medi Ambient

Tipus de document
:   Correcció d'errades

CORRECCIÓ d'errades de la Resolució de 16 d'octubre de 2002, del conseller de Medi Ambient, per la qual es resol el règim de primes per a l'eliminació de restes agrícoles i vegetació no desitjable sense l'ús del foc, en cultius agrícoles llenyosos de secà situats en una franja de 500 metres al voltant dels terrenys forestals dels municipis d'Alcoi i Ibi, en l'exercici 2002, publicada en el DOGV núm. 4368, de 30 d'octubre de 2002. [2002/X12765]
  
En la Resolució de 16 d'octubre de 2002, del conseller de Medi Ambient, per la qual es resol el règim de primes per a l'eliminació de restes agrícoles i vegetació no desitjable sense l'ús del foc, en cultius agrícoles llenyosos de secà situats en una franja de 500 metres al voltant dels terrenys forestals dels municipis d'Alcoi i Ibi, en l'exercici 2002, s'han observat les següents errades que han de ser corregides
Diari Oficial de la Generalitat Valenciana


Sumari del DOGV 4377, del 13-11-2002 (2002/11257)

RESOLUCIÓ d'11 d'octubre de 2002, de la Universitat Politècnica de València, per la qual nomena Esperanza María García Castelló professora titular d'escola universitària de l'àrea de coneixement d'Enginyeria Química, adscrita al Departament d'Enginyeria Química i Nuclear.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4377

Data del DOGV
:   13-11-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/11408


Organisme emissor
:   Universitat Politècnica de València

Tipus de document
:   Resolució

RESOLUCIÓ d'11 d'octubre de 2002, de la Universitat Politècnica de València, per la qual nomena Esperanza María García Castelló professora titular d'escola universitària de l'àrea de coneixement d'Enginyeria Química, adscrita al Departament d'Enginyeria Química i Nuclear. [2002/Q11908]
  
De conformitat amb la proposta elevada per la comissió nomenada per a jutjar el concurs convocat per Resolució de 30 d'octubre de 2001, d'esta universitat, plaça número 327/2001, codi F2076 (BOE de 16 de novembre de 2001), i presentada per la interessada la documentació a què fa referència el punt desé de la convocatòria, este Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, ha resolt:
  
Nomenar Esperanza María García Castelló, amb número de document nacional d'identitat 08180035M, professora titular d'escola universitària de la Universitat Politècnica de València, de l'àrea de coneixement d'Enginyeria Química, adscrita al Departament d'Enginyeria Química i Nuclear.
  
València, 11 d'octubre de 2002.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4387, del 27-11-2002 (2002/12779)

Informació pública del programa d'actuació integrada de la unitat d'execució número 1 de la proposta B delimitada en les normes subsidiàries de Sax.
----------------------------------------------------------------------------------------------------------------------------------------------------

### Dades del document

Número de DOGV
:   4387

Data del DOGV
:   27-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/12932


Organisme emissor
:   Ajuntament de Sax

Tipus de document
:   Anunci

Informació pública del programa d'actuació integrada de la unitat d'execució número 1 de la proposta B delimitada en les normes subsidiàries de Sax. [2002/A12240]
  
Mitjançant el present edicte s'anuncia l'obertura d'un període d'informació pública de 20 dies, comptadors des del sendemà de la publicació en el Diari Oficial de la Generalitat Valenciana, de la documentació de la proposta de programa d'actuació integrada corresponent a la unitat d'execució número 1, proposta B, delimitada en les normes subsidiàries de la localitat, aprovades per la Comissió Territorial d'Urbanisme en la sessió de 14 de març de 2000, que ha sigut presentada per l'Agrupació d'Interés Urbanístic de la Unitat d'Execució Número 1, de conformitat amb les disposicions de la Llei 6/1994, de 15 de novembre, Reguladora de l'Activitat Urbanística. Se'n pretén efectuar l'adjudicació pel règim preferent de l'article 50 de l'esmentada llei.
  
La documentació presentada consistix en:
  
1. Programa d'actuació integrada.
  
2. Estudi de detall.
  
3. Projecte d'urbanització amb estudi de seguretat i salut.
  
Així mateix, es fa constar la possibilitat de consultar a l'Ajuntament les actuacions derivades de la documentació que hi ha depositada i de presentar davant d'ell, en el termini de 20 dies hàbils, per a incorporar-les a aquelles, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives, tot això segons el que disposa l'article 46 de la Llei 6/1994, de 15 de novembre, de la Generalitat Valenciana.
  
Igualment, en l'esmentat període els propietaris que no formen part inicialment de l'agrupació d'interés urbanístic podran adherir-se com a associats en les mateixes condicions i amb drets anàlegs als propietaris fundadors.
  
Les esmentades proposicions juridicoeconòmiques s'han de presentar en el Registre General de l'Ajuntament en una plica tancada, dins del termini dels cinc dies hàbils següents des del venciment del termini anterior, amb la documentació establida en els apartats c) i d) de l'article 32 de la llei adés esmentada.
  
L'acte d'obertura de pliques s'efectuarà a l'Ajuntament el dia següent hàbil a la conclusió del termini per a presentar-les.
  
Durant els 10 dies següents al de l'obertura de pliques, totes les actuacions estaran a la vista per a consulta i al·legacions, abans de l'aprovació del programa i adjudicació de la seua execució.